ร้านนี้อยู่ตรงข้ามกับร้านก๋วยเตี๋ยวเรือไม้ พัทยาใต้ ริมถนนสุขุมวิท 
     ภายในร้านมี อาหาร เค้ก เครื่องดื่ม ไอศครีม รวมถึงที่กำลังจะมีเพิ่มเติมมาคือ สินค้าแบรนด์เนม เช่น กระเป๋า เสื้อผ้า และ ร้านนวดซึ่งคงจะเปิดในเร็วๆนี้
     ภายในร้านมีที่จอดรถสะดวกกว้างขวาง ภายในร้านเย็นสบาย ร้านตกแต่งไว้สวยงามและภายนอกก็นั่งชิวๆมองหญ้าสีเขียวๆสบายตาดี 
     วันนี้เรามาพร้อมสายฝน และขอนั่งชิวๆด้านนอกร้าน อากาศเย็นๆหลังฝนพร่ำๆ
      สั่งสิ่งที่ชอบมาเดิมๆเลย สตอเบอรี่สมูทตี้ 95บ.  เนื้อเนียนนุ่มๆกว่าที่เคยกินตอนร้านเปิดใหม่ๆ เพราะตอนนั้นทานเนื้อแน่นๆรสชาติหวานอมเปรี้ยว. ส่วนวันนี้ เนื้อเนียนเบา รสชาติเปรี้ยวนำ 
       สโคน ชุดละ 120บ. มีสโคน2ชิ้น เสริฟพร้อมแยมและเนยสด สโคนที่นี่ อร่อยมากค่ะ ติดใจสโคน
        ชากลิ่นลาเวนเดอร์ 1 พอต. 95บ. หอมดี ชื่นใจ และรสชาติเบาๆดีค่ะ ลองสั่งมาทานดูนะ หอมและรสชาติกำลังดี
        นั่งด้านนอกชิวๆดีค่ะ เพียงแต่อาจจะมีบ้างที่มีกลิ่นบุหรี่รบกวน สำหรับท่านที่สูบบุหรี่. บางครั้งการ นั่งจิบชา ทานสโคน ชมทุ่งหญ้าสีเขียวดูรุ้งกินน้ำก็ไม่ต้องการกลิ่นควันบุหรี่มารบกวนบรรยากาศนะ????